En røgkanon skræmte formenligt en eller flere indbrudstyve væk, da de natten til fredag forsøgte at bryde ind i en grillbar i Industriparken ved motorvejsafkørslen i Haverslev. - Der var smadret et vindue ind til grillbaren, og det har fået røgkanonen til at gå af. Men der et tilsyneladende intet stjålet, så vi formoder, at røgkanonen har skræmt dem væk, siger Karsten Højrup Kristensen, der er vagtchef ved Nordjyllands Politi. Det mislykkedes indbrudsforsøg blev i første omgang alarmeret som en brand omkring klokken 03.40, da forbipasserende så røgen. Beredskabet kunne dog hurtigt konstatere, at der ingen ild var.

Referat:
Natten til fredag fik en eller flere indbrudstyve sig et chok, da de forsøgte at bryde ind i en grillbar i Haverslev.